Be the first to know any news. You will get latest stories and video updates through the day. You can turn them off anytime.
© 2021 The Argus. All right reserved.
© 2021 The Argus. All right reserved.
© 2021 The Argus. All right reserved.
Logged out successfully!
ସହିଦ ନଗରରେ ଯୁବକଙ୍କୁ ଗୋଡ଼ାଇ ହାଣିବା ଘଟଣା, ରାଜନୈତିକ ଛତ୍ରଛାୟା ତଳେ ମୁଖ୍ୟ ଅଭିଯୁକ୍ତ !
ସହିଦ ନଗରରେ ଯୁବକଙ୍କୁ ଗୋଡ଼ାଇ ହାଣିବା ଘଟଣା, ରାଜନୈତିକ ଛତ୍ରଛାୟା ତଳେ ମୁଖ୍ୟ ଅଭିଯୁକ୍ତ !
ସହିଦ ନଗରରେ ଯୁବକଙ୍କୁ ଗୋଡ଼ାଇ ହାଣିବା ଘଟଣା, ରାଜନୈତିକ ଛତ୍ରଛାୟା ତଳେ ମୁଖ୍ୟ ଅଭିଯୁକ୍ତ !
ରାଜଧାନୀରେ ଭାଇଗିରୀକୁ ନେଇ ଆତଙ୍କରାଜ । ଯୁବକଙ୍କୁ ଗୋଡାଇ ଗୋଡାଇ ବିଚ ରାସ୍ତାରେ ହାଣିବା ଘଟଣା । ପୂର୍ବରୁ କୌଣସି ଘଟଣାକୁ ନେଇ ଉଭୟ ଗୋଷ୍ଠି ମଧ୍ୟରେ ବଚଷା ହୋଇଥିବା ବେଳେ ପ୍ରି ପ୍ଲାନ୍ କରି 30ରୁ ଉର୍ଦ୍ଧ୍ୱ ଯୁବକ ଆକାଶ ଦେ।ରା ନାମକ ଏକ ଯୁବକଙ୍କୁ ମରଣାନ୍ତକ ଆକ୍ରମଣ କରିଥିଲେ । ଘଟଣାସ୍ଥଳରୁ ଆକାଶକୁ ଗୁରୁତର ଅବସ୍ଥାରେ ଉଦ୍ଧାର କରି ପ୍ରଥମେ ସ୍ପର୍ଶ ହସ୍ପିଟାଲ ଓ ପରେ କିମ୍ସି ହସ୍ପିଟାଲକୁ ସ୍ଥାନାନ୍ତର କରାଯାଇଥିଲା ।
ଫ୍ରେବୃଆରୀ 15ତାରିଖ ରାତି ପ୍ରାୟ 9ଟାରେ ୟୂନିଟ 9 ଗ୍ରିଡିକୋ ପଡିଆରେ ଆକାଶ ଓ ତାର ସାଙ୍ଗମାନେ ବସି ଖଟି କରୁଥିଲେ । ଏହି ସମୟରେ 30ରୁ ଉର୍ଦ୍ଧ୍ୱ ଯୁବକ ବାଇକରେ ଆସି ଅତର୍କିତ ଭାବେ ଖଣ୍ଡାରେ ଆକାଶକୁ ଚୋଟ ପରେ ଚୋଟ ବସେଇ ଚାଲିଲେ । ଘଟଣାସ୍ଥଳରୁ ଆକାଶର ଅନ୍ୟ ସାଙ୍ଗମାନେ ଭୟରେ ସ୍ଥାନ ଛାଡି ଛୁ ହୋଇଗଲେ । ଗୁରୁତର ଅବସ୍ଥାରେ ଆକଶ ତଳେ ପଡି ରହିଥିବା ବେଳେ ଘଟଣାସ୍ଥଳରେ ସହୀଦନଗର ଥାନା ପୋଲିସ ପହଞ୍ଚି ଆକାଶକୁ ସ୍ଥାନୀୟ ହସ୍ପିଟାଲକୁ ନେଇଥିଲା । ଆକ୍ରମଣ କରି ଦୁର୍ବୁତମାନେ ଘଟଣାସ୍ଥଳରୁ ମଧ୍ୟ ଫେରାର ହୋଇଯାଇଥିଲେ ।
ପୋଲିସ ଆକାଶଠୁ ଷ୍ଟେଟ୍ମେଣ୍ଟ୍ ରେକର୍ଡ କରିବା ପରେ ଘଟଣାର ଛାନଭିନ୍ କରି ଦୁଇ ଦିନ ପରେ 6ଜଣ ଅଭିଯୁକ୍ତଙ୍କୁ କାବୁ କରିଥିଲା । ହେଲେ ଆକାଶଙ୍କ ବାପା ଏଫାୟାର୍ କପିରେ ଯେଉଁ ଅଭିଯୁକ୍ତଙ୍କ ନାଁ ଲେଖିଥିଲେ ପୋଲିସ ସେମାନଙ୍କ ଟେର୍ ପାଇନାହିଁ । ମୁଖ୍ୟ ଅଭିଯୁକ୍ତମାନେ ଏବେବି ଫେରାର ଥିବା ଅଭିଯୋଗ କରିଛନ୍ତି ଆକାଶ । ସେପଟେ ମୁଖ୍ୟ ଅଭିଯୁକ୍ତମାନେ ରାଜନୈତିକ ଦଳର ପ୍ରଭାବସାଳୀ ନେତାଙ୍କ ଖାସ ଲୋକ ହୋଇଥିବାରୁ କମିଶନରେଟ ପୋଲିସ ସେମାନଙ୍କୁ ଗିରଫ କରିବାରେ ପଛଘୁଞ୍ଚା ଦେଉଥିବା କହିଛନ୍ତି ଆକାଶଙ୍କ ମା ।
ଅନ୍ୟପଟେ ଆକ୍ରମଣ ଘଟଣାରେ ସମ୍ପୃକ୍ତ ଥିବା ମୁଖ୍ୟ ଅଭିଯୁକ୍ତ ଗୁଲସନ, ସୋମ୍ୟରଞ୍ଜନ ଦାସ , ଭବାନୀ ଥିବା ବେଳେ ପୋଲିସ ସେମାନଙ୍କୁ ଗିରଫ କରିନାହିଁ । ରାଜନୈତିକ ଦଳର ପ୍ରଭାବଶାଳୀ ନେତାଙ୍କ ଛତ୍ରଛାୟା ତଳେ ଘୁରି ବୁଲୁଛନ୍ତି ଆଉ ସବୁ ଜାଣି ଦେଖି ମଧ୍ୟ ସହୀଦନଗର ଥାନା ପୋଲିସ ସେମାନଙ୍କୁ ଗିରଫ କରିବାକୁ ପଛଘୁଞ୍ଚା ଦେଉଛି ।
ଅନ୍ୟପଟେ ପୋଲିସ 6ଜଣ ଅଭିଯୁକ୍ତଙ୍କୁ ଗିରଫ କରିଥିବା ବେଳେ ସେମାନଙ୍କୁ ମଧ୍ୟରୁ ଜଣେ ନାଁ ବାଳକ ଥିବା ଜଣାପଡ଼ିଛି । ଗିରଫ ଅଭିଯୁକ୍ତ ମାନେ ହେଲେ, ସୁଭମ ଦାସ, ସୋମ୍ୟରଞ୍ଜନ ମହାରଣା, ପୁନିତ ଗୋସ୍ୱାମୀ, ବିବେକାନନ୍ଦ ଦତ୍ତ, ଏସ୍କେ ଫରହାନ କବିର, ଆକାଶ ମହାପାତ୍ର ।
ରାଜଧାନୀରେ ଭାଇଗିରିକୁ ନେଇ ଆତଙ୍କରାଜ ମଚାଉଛନ୍ତି ଅପରାଧୀ । ରାଜନୈତିକ ବ୍ୟକ୍ତିଙ୍କ ଛତ୍ରଚାୟା ତଳେ ରହି ଅପରାଧ ଘଟାଉଥିବା ବେଳେ କମିଶନରେଟ ପୋଲିସ ଛୋଟ ମୋଟ ଅପରାଧୀଙ୍କୁ ଧରି ବାହାବାହା ନେଉଥିବା ବେଳେ ମୁଖ୍ୟ ଅପରାଧୀମାନେ ଖୁଲୁମ ଖୁଲା ବୁଲୁଛନ୍ତି ।
